[Foto’s] Wonderboom-skou wys spiereDie Wonderboom lugskou vind op 10 en 11 Junie plaas (Foto: Russell Dixon-Paver) Die Airlink Adrenaline Show 2017 op 10 en 11 Junie vanjaar gaan fantasties wees. Indien jy enigsins deur adrenalien aangevuur word, is dit een om nie mis te loop nie. Dié skou het in 2016 die toekenning vir lugskou van die jaar opgeraap. Maroela Media het tydens ŉ mediageleentheid ŉ kykie op van die optredes gekry en dit lyk voorwaar indrukwekkend – van vliegtuie wat op bakkies land tot ŉ Formule Renault-renmotor. Dié jaar is die lugmag vir die eerste keer betrokke en Airlink spog met sy nuutste Embraer E190-straler wat binnekort in diens sal tree op Suid-Afrikaanse roetes. Meer as 30 lug- en baanoptredes sal die hele gesin se aandag trek, tot ŉ motorfiets wat agteroor tuimel bo-oor ŉ vlieënde vliegtuig en ŉ stralermotor wat ŉ ander kar smelt… Kry meer inligting oor die skou en koop jou kaartjies hier.